**Előterjesztés**

**Környezetvédelemről szóló rendelet módosítása**

,,A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.(4). bekezdése alapján a különleges jogrend alatt meghatározandó döntés keretében,,

Az előterjesztést készítette: Jegyző

Előterjesztő: Polgármester

**1.Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

Telki község Önkormányzata 8/2012.(V.01.) Ör. rendeletével megalkotta a Környezetvédelmi Alapról szóló helyi szabályait.

A Környezetvédelmi Alap bevételeit környezetvédelmi célokra kell felhasználni. A Környezetvédelmi Alap elsősorban a helyi lakosság és civil szervezetek számára nyújt keretet a közösséget szolgáló **környezet- és természetvédelmi célok** megvalósítására, ösztönözve az ilyen kezdeményezéseket

A Környezetvédelmi Alapról szóló rendelet értelmében az alap éves felhasználásáról a környezetvédelmi feladatokkal megbízott Bizottság javaslata alapján a Képviselő-testület minden év április 30-ig, valamint október 15-ig dönt.

Javaslatot fogalmaztam meg, hogy a Környezetvédelmi Alap keret összege felhasználását a képviselő-testület által meghatározott önkormányzat környezetvédelmi feladatainak ellátására is fel lehessen használni a helyi lakosság és civil szervezetek részére meghirdetett pályázati kereteken felül.

Így a felhasználás a közösséget szolgáló környezet-és természetvédelmi célok, kezdeményezések megvalósítása érdekében is felhasználható. Ezért új rendelet megalkotását javaslom, mely tartalmazza az erre való rendelkezéseket.

Telki, 2021. február 3.

Deltai Károly

Polgármester

**Telki község Önkormányzata**

**Képviselő-testületének .../2021.(II…..) önkormányzati rendelete**

**A Környezetvédelmi Alap létrehozásáról**

Telki Község Önkormányzat Polgármestere a veszélyhelyzet kihirdetéséről szóló 478/2020. (XI. 3.) Kormányrendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján Telki község Önkormányzat Képviselő-testületének feladat- és hatásköreit gyakorolva az Alaptörvény 32.cikk (2) bekezdésében meghatározott feladatkörében eljárva a környezet védelmének általános szabályairól szóló 1995. évi LIII. törvény 58.§ (1) bekezdésében biztosított felhatalmazása alapján a következő rendeletet alkotja:

**A Környezetvédelmi Alap célja**

**1.§**

(1) Telki község Önkormányzat Képviselő-testülete a feladat- és hatáskörébe tartozóhelyi környezet- és természetvédelmi feladatok, kötelezettségek teljesítésének elősegítése érdekében „Környezetvédelmi Alapot” (továbbiakban: Alap) hoz létre.

(2) Az Alap célja, hogy hatékonyan segítse az Önkormányzat környezetvédelmi feladatainak ellátását.

**Bevételi források**

**2.§**

(1) Az alap bevételi forrását képezi a környezet védelmének általános szabályairól szóló 1995. évi LIII. törvény 58. § (2) bekezdésében meghatározott forrásokon felül:

a) az alap javára teljesített önkéntes befizetés és támogatás,

b) a pályázat útján, környezetvédelmi és természetvédelmi célra elnyert összeg,

c) az önkormányzat saját költségvetéséből e célra elkülönített rész.

(2) Az Alapba befolyt összeget, és az alap rendelkezésére álló pénzeszközöket elkülönítve, külön alszámlán kell kezelni.

**Az Alap felhasználása**

**3.§**

(1) Az Alap bevételeit kizárólag környezet- és természetvédelmi célokra kell felhasználni.

(2) A Képviselő-testület az Alap felhasználásáról évenként a költségvetési rendelet elfogadását követően rendelkezik. Az előirányzatok teljesüléséről, a maradvány összegéről a zárszámadás elfogadásakor rendelkezik.

(3) Az Alapot Telki község közigazgatási területén a következő célokra lehet felhasználni:

a.) az emberi egészség védelme, életminőség javítása;

b.) levegőtisztaság-védelmi célok

c.) vízminőség-védelmi célok

d.) talajvédelemi céljok

e.) zöldfelületek védelme, fejlesztése, kezelése, revitalizációja, parkosítás, fásítás

f.) a környezetvédelmi szempontból károsodott környezet javítása, helyreállítása;

g.) a helyi természeti erőforrások és értékek megőrzése, fenntartása;

h.) a felszíni és a felszín alatti vizek mennyiségi és minőségi megőrzése;

i.) a környezetvédelemről szóló információk, tájékoztatók, előadások, környezetvédelmi nevelés, képzés költségeinek fedezése;

j) környezetvédelmi felmérések, környezetvédelemmel kapcsolatos tanulmányok elkészítése, adatok, kutatás és fejlesztés finanszírozása;

k) környezetvédelmi információs rendszer finanszírozása;

l.) környezet- és természetvédelmi célú pályázatokhoz forrás biztosítására

m) közterület tisztaság elősegítése, illegálisan kialakított hulladéklerakó helyek megszüntetésére / zöldfelület védelmére és tisztán tartására

n.) egészségre káros, közterületen nővő allergén növények, gyomok irtására

o.) a talaj, valamint a felszín alatti víz mennyiségi, minőségi védelmére.

p.) egyéb, a környezet védelmét elősegítő tevékenységre

r.) a település Környezetvédelmi Programjának elkészítése, felülvizsgálata.

s.) Felszíni vizek vízkár elhárítási tervének elkészítése, felülvizsgálata

**Az Alap kezelése**

**4.§**

(1) Az Alap felhasználása a képviselő-testület által meghatározott önkormányzat környezetvédelmi feladatainak ellátásán felül a helyi lakosság és civil szervezetek számára a közösséget szolgáló környezet-és természetvédelmi célok, kezdeményezések megvalósítása érdekében is felhasználható.

(2) A képviselő-testület a mindenkori éves költségvetési rendeletében határozza meg a Környezetvédelmi Alapban rendelkezésre álló azon forrás összegét, amelynek felhasználására az adott évben pályázatot ír ki.

(3) A pályázat kiírásának határideje minden évben április 10. napja.

(4) A pályázati felhívást a Telki Naplóban, valamint az önkormányzat honlapján közzé kell tenni, a rendelet 1. sz. melléklete szerinti tartalommal.

(5) Pályázatot nyújthat be olyan természetes személy, jogi személy és jogi személyiséggel nem rendelkező szervezet, amely az elnyert összegből a település közigazgatási területén végez a törvényben meghatározott környezetvédelmi tevékenységet.

(6) A Környezetvédelmi Alapból pályázati úton elnyerhető támogatás formája vissza nem térítendő támogatás. Támogatás működési célra nem nyújtható.

A pályázatokról a képviselő-testület a pályázati határidő leteltét követő 30 napon belül dönt.

(7) Nem nyújtható támogatás annak:

a. aki, illetve amely szervezet ellen felszámolási vagy csődeljárás indult,

b. aki, illetve amely szervezet a Környezetvédelmi Alapból vagy más önkormányzati forrásból korábban már támogatásban részesült, és a megállapodásban foglaltakat nem tartotta be.

(8) Amennyiben a pályázati támogatásban részesülő a megállapodásban meghatározott feltételeket önhibájából nem, vagy csak részben teljesíti, a Képviselő-testület a támogatás összegének részben vagy egészben történő visszafizetésére kötelezheti.

(9) A támogatás odaítélése az alábbi elvek alapján történik:

A támogatás nyújtása során fő szempont a képviselő-testület környezetvédelmi tárgyú döntéseiben, koncepcióiban, terveiben meghatározott környezetvédelmi célok megvalósításra irányul a kezdeményezés megvalósítása.

(10) Önkormányzati támogatásban csak az a pályázó részesülhet, aki a pályázati kiírásnak maradéktalanul megfelelő pályázatot nyújt be, és valamennyi szükséges mellékletet csatolja ahhoz.

**Hatálybelépés**

**5.§**

Jelen rendelet a kihirdetést követő napon lép hatályba.

Deltai Károly dr. Lack Mónika

polgármester jegyző